**บันทึกรายงานการประชุมสภา อบต.ปันแต**

**สมัยสามัญ สมัยที่ 4 ประจำปี พ.ศ. 2566 (ครั้งที่ 1 )**

**วันที่ 18 ธันวาคม 2566**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567891011121312345 | **ผู้มาประชุม**นายถาวร ยอดกลิ่นนายโกวิท สงชูนายบรรจบ บุญเรืองขาวร.ต.วิเชียร พงค์ชนะนายสมบัติ ขำนุ้ยนายอรัญ ชูปานนางสาวจุไรวรรณ เพ็งด้วงนายณรงค์ ดีช่วยนางสาวสุภาพร สุพิทยพันธ์นางสุภาวดี คงไข่ศรีนายปรีชา ขาวสังข์นายจำรัส สังข์หนูนายวีระศักดิ์ ชูมณีย์**ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสมโชติ เพชรจันทร์นายภิญโญ หนูมากนายเนติพันธ์ แจ้งจุล | ประธานสภาฯรองประธานสภาฯส.อบต. ม.2ส.อบต. ม.3ส.อบต. ม4ส.อบต. ม.6ส.อบต. ม.7ส.อบต. ม.8ส.อบต. ม.9ส.อบต. ม.10ส.อบต. ม.11ส.อบต. ม.12ส.อบต. ม.13เลขานุการสภาฯนายก อบต.ปันแตรองนายก อบต.ปันแตเลขานุการนายก อบต.ผอ.กองการศึกษาฯ | ถาวร ยอดกลิ่นโกวิท สงชูบรรจบ บุญเรืองขาววิเชียร พงค์ชนะ สมบัติ ขำนุ้ยอรัญ ชูปาน จุไรวรรณ เพ็งด้วงณรงค์ ดีช่วยสุภาพร สุพิทยพันธ์สุภาวดี คงไข่ศรีปรีชา ขาวสังข์จำรัส สังข์หนูวีระศักดิ์ ชูมณีย์เอกชัย รักปานสาโรจน์ บุญเรืองขาวสมโชติ เพชรจันทร์ภิญโญ หนูมากเนติพันธ์ แจ้งจุล |  |

-2-

**เริ่มประชุมเวลา 14.15 น.**

 - สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธาน ในที่ประชุม ประธานฯ กล่าวเปิดสมัยการประชุมสภาองค์การบริหารส่วนตำบลปันแต สมัยสามัญ สมัยที่ 4 ประจำปี พ.ศ. 2566 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - สำหรับการประชุมในครั้งนี้ ผมไม่มีเรื่องสำคัญใดๆ ที่จะแจ้งต่อที่ประชุมนะครับ

(นายถาวร ยอดกลิ่น)

 ฯลฯ

**ระเบียบวาระที่ 2** - รับรองรายงานการประชุม (สมัยสามัญ สมัยที่ 3 ประจำปี พ.ศ. 2566 )

ประธานฯ เจ้าหน้าที่ฝ่ายเลขานุการสภาฯ ได้จัดพิมพ์และส่งสำเนารายงานการประชุมสภาฯ(นายถาวร ยอดกลิ่น) สมัยสามัญ สมัยที่ 3 ประจำปี พ.ศ. 2566 ให้ท่านสมาชิกฯ และท่านที่เกี่ยวข้อง

 ครบถ้วนทุกคนแล้วนะครับ สมัยสามัญ สมัยที่ 3 มีการประชุม จำนวน 2 ครั้ง

 - ในโอกาสนี้ ขอเชิญท่านประธานกรรมการตรวจรายงานการประชุมประจำสภาฯ ได้รายงานผลการตรวจสอบต่อที่ประชุมเพื่อพิจารณารับรองตามระเบียบวาระต่อไป

**ประธานกรรมการตรวจรายงานการประชุมฯ** - เรียนท่านประธานและท่านผู้เข้าประชุมทุกท่านครับ คณะกรรมการตรวจรายงาน(นายจำรัส สังข์หนู) การประชุมสภาฯ ได้ทำการประชุมเพื่อตรวจสอบ ทบทวน การบันทึกรายงานการ

 ประชุมสภาฯ เมื่อวันที่ 5 ตุลาคม 2566 ตั้งแต่เวลา 14.10 น. ถึงเวลา 14.55 น. ท่านประธานฯ และท่านสมาชิกฯ ครับ รายงานการประชุมสภาฯ สมัยสามัญ สมัยที่ 3 ประจำปี พ.ศ. 2566 มีจำนวน 2 ครั้งการประชุม คือครั้งแรกเมื่อวันที่ 7 สิงหาคม 2566 และครั้งที่ 2 มีการประชุมสภาฯ เมื่อวันที่ 30 สิงหาคม 2566

 - คณะกรรมการได้ตรวจทบทวนดูอย่างละเอียดแล้วเห็นว่ามีการบันทึกสาระสำคัญของที่ประชุมสภาฯ ทั้ง 2 ครั้ง ถูกต้องครบถ้วน ไม่จำเป็นต้องแก้ไขปรับเปลี่ยนหรือเพิ่มเติมแต่อย่างใดครับ

 ฯลฯ

**มติที่ประชุม** - รับรองด้วยเสียงเอกฉันท์

ระเบียบวาระที่ 3 กระทู้ถาม

 - ไม่มี

ระเบียบวาระที่ 4 - เรื่องที่คณะกรรมการที่สภาตั้งขึ้นพิจารณาเสร็จแล้ว

 - ไม่มี

ระเบียบวาระที่ 5 เรื่องที่เสนอใหม่

 5.1 รายงานผลการการจัดเก็บรายได้ จากกิจการโรงสูบน้ำพลังงานไฟฟ้า

 พร้อมปัญหาและอุปสรรค

-3-

ประธานฯ - ท่านสมาชิกฯ และท่านผู้เข้าร่วมประชุมทุกท่านครับ ในระเบียบวาระที่ 5 เป็นเรื่อง

(นายถาวร ยอดกลิ่น) เสนอใหม่ซึ่งมีเรื่องเพื่อพิจารณาและลงมติจำนวน 2 เรื่อง เป็นเรื่องรายงานเพื่อทราบ

 จำนวน 4 เรื่อง มาเริ่มที่ระเบียบวาระ 5.1 รายงานผลการจัดเก็บรายได้ของกิจการโรงสูบน้ำด้วยพลังงานไฟฟ้าพร้อมทั้งปัญหาและอุปสรรคต่างๆ ที่พบเจอในการดำเนินการที่ผ่านๆ มา เป็นเอกสารรายงานจากกองคลัง ในส่วนงานเร่งรัดและจัดเก็บรายได้

 - ท่านสมาชิกฯ คงได้อ่านเนื้อหาในบันทึกข้อความซึ่งทางเจ้าหน้าที่กองคลัง อบต.ปันแต ได้อธิบายความเป็นมา ข้อมูลด้านการเงิน พร้อมทั้งปัญหาต่างๆ ที่เกิดขึ้นในการบริหารกิจการโรงสูบน้ำด้วยพลังงานไฟฟ้า ทั้ง 2 แห่ง ที่มีอยู่ในปัจจุบันซึ่งสรุปโดยภาพรวมก็คือการบริหารจัดการในรูปแบบที่ใช้อยู่ในขณะนี้ ไม่เหมาะสมที่จะใช้กับกิจการโรงสูบน้ำด้วยพลังไฟฟ้าในพื้นที่ที่กำลังเป็นอยู่ในขณะนี้ โดยทางเจ้าหน้าที่ผู้รับผิดชอบได้เสนอความเห็นว่าในโอกาสต่อไปสมควรที่จะให้มีการแก้ไขเปลี่ยนแปลงรูปแบบการบริหารจัดการจากรูปแบบการบริหารร่วมระหว่างองค์การบริหารส่วนตำบลกับกลุ่มผู้ใช้น้ำ ขอให้ออกข้อบัญญัติเปลี่ยนแปลงรูปแบบการบริหารจัดการใหม่ให้เหมาะสมกับสภาพแวดล้อมและบริบทของชุมชน โดยขอเปลี่ยนรูปแบบบริหารจัดการเป็นให้องค์การบริหารส่วนตำบลบริหารจัดการแต่เพียงฝ่ายเดียว ฯ

 - ท่านสมาชิกฯ ช่วยศึกษารายละเอียดของข้อมูลต่างๆ ให้รอบด้านเพื่อจะได้พิจารณาและลงความเห็นสำหรับเรื่องนี้ในโอกาสต่อไปนะครับ

 - รายละเอียดต่างๆ ที่ปรากฎตามเอกสารชุดนี้ มีท่านสมาชิกฯ หรือท่านผู้เกี่ยวข้องท่านใดมีข้อสงสัยหรือมีความคิดเห็นเป็นอย่างไรบ้าง ขอให้ใช้โอกาสนี้ในการอภิปรายหรือแสดงความเห็นเป็นเบื้องต้นก่อน ก็ขอเชิญนะครับ

สมาชิกฯ - เรียนท่านประธานฯ และท่านผู้เข้าร่วมประชุมทุกท่าน กระผมนายโกวิท สงชู (นายโกวิท สงชู) ในฐานะสมาชิกสภาองค์การบริหารส่วนตำบล เขตหมู่ที่ 1 ซึ่งเป็นพื้นที่ในเขตบริการ

 กิจการโรงสูบน้ำด้วยพลังงานไฟฟ้าบ้านปลายคลอง หมู่ที่ 1 ได้ดูรายละเอียดต่างๆ ตามเอกสารซึ่งกองคลังได้รายงานมาแล้ว เห็นว่ายังมีปัญหาอยู่มากทีเดียวในการบริหารกิจการในลักษณะหรือรูปแบบที่ใช้อยู่ในปัจจุบัน ในเบื้องต้นก็เห็นด้วยให้มีการแก้ไขเปลี่ยนแปลงรูปแบบการบริหารจัดการเสียใหม่ โดยการแก้ไขข้อบัญญัติเพื่อนำรูปแบบการบริหารจัดการในลักษณะให้องค์การบริหารส่วนตำบลบริหารจัดการเพียงฝ่ายเดียวต่อไป ในอนาคตอันใกล้นี้ นะครับ

 ฯลฯ

ประธานฯ - ครับ ท่านฝ่ายบริหารฯ มีความเห็นอย่างไรบ้างครับ หรือท่านสมาชิกฯ ท่านอื่นมี(นายถาวร ยอดกลิ่น) ข้อคิดเห็นอย่างไรในเรื่องนี้ เพื่อจะได้ใช้เป็นข้อมูลในการดำเนินการขั้นตอน

 ต่อไปครับ

 - หากไม่มีท่านผู้ใดประสงค์จะแสดงความคิดเห็น ก็ถือว่าทุกท่านรับทราบถึงปัญหาและอุปสรรคจากรายงานที่เจ้าหน้าที่ฝ่ายการคลังนำเสนอให้ทราบในระเบียบวาระนี้ นะครับ

 ฯลฯ

-4-

**ที่ประชุม** **- รับทราบ**

 **5.2 รายงานผลการดำเนินงานด้านการเงินและการคลัง ประจำปีงบประมาณ**

 **พ.ศ. 2566**

ประธานฯ - เอกสารชุดรายงานผลการดำเนินงานด้านการเงินและการคลัง ประจำปีงบประมาณ (นายถาวร ยอดกลิ่น) พ.ศ. 2566 มีอยู่ 2 ส่วนนะครับ ส่วนแรกเป็นรายงานข้อมูลการรับเงินและการ

 จ่ายเงินตามงบประมาณรายจ่ายประจำปี เจ้าหน้าที่สรุปมารายงานให้ทราบจำนวน 3 แผ่น อีกส่วนหนึ่งเป็นการรายงานงบแสดงฐานะการเงิน ขององค์การบริหารส่วนตำบลปันแต ณ วันที่ 30 กันยายน 2566 ซึ่งเป็นวันสิ้นปีงบประมาณ ในส่วนนี้มีรายงานอยู่จำนวน 4 แผ่น ท่านสมาชิกฯ ดูแล้วเข้าใจในรายละเอียด ที่เสนอมาให้ทราบไหมครับ หากมีข้อสงสัย ขอให้สอบถามนะครับ

 - สาระสำคัญของรายงานการรับเงินและการจ่ายเงิน ตามงบประมาณรายจ่ายประจำปีงบประมาณ พ.ศ. 2566 ประกอบด้วยรายได้หรือรายรับจริงในปีงบประมาณ พ.ศ. 2566 เป็นจำนวนเงิน 46,185,037 บาท และมีการจ่ายเงินจริง จำนวน 40,886,438 บาท ซึ่งจะมีผลต่างอยู่จำนวน 5,298,598 บาท อันนี้มีการปิดบัญชีประจำปีเมื่อวันที่ 23 พฤศจิกายน 2566

 - สำหรับรายละเอียดปลีกย่อยลงไป ด้านรายรับก็จะจำแนกเป็น รายได้จัดเก็บเอง รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น และรายได้ที่รัฐบาลให้องค์กรปกครองส่วนท้องถิ่น ตามประมาณการรายรับประจำปี ได้ประมาณการรายรับไว้ 45,000,000 บาท ปรากฏว่ารายได้เกิดขึ้นจริง จำนวน 46,055,393 บาท รายได้จริงมากว่าประมาณการ 1 ล้านกว่าบาท

 - มาดูที่รายจ่ายนะครับ เราประมาณรายจ่ายประจำปีไว้เป็นเงิน จำนวน 45,000,000 บาท ปรากฏว่าจ่ายจริงเพียงจำนวน 40,688,157 บาท จ่ายจริงน้อยกว่าที่ประมาณการไว้ 4 ล้านกว่าบาท สรุปก็คือจะมีเงินคงเหลือเป็นเงินสะสมจำนวน 5 ล้านกว่าบาท

 - ท่านผู้บริหารฯ มีข้อมูลอะไรจะชี้แจงเพิ่มเติมเกี่ยวกับการรับจ่ายเงินประจำปีงบประมาณ พ.ศ. 2566 ไหมครับ

 - ไม่มีนะครับ ทีนี้มาดูในส่วนของข้อมูลการแสดงฐานะทางการเงินขององค์การบริหารส่วนตำบลปันแต ณ วันที่ 30 กันยายน 2566 นะครับ ณ ปัจจุบันนี้ องค์การบริหารส่วนตำบลปันแต มีทรัพย์สินรวมทั้งหมด คิดเป็นมูลค่าได้ 162 ล้านกว่าบาท ซึ่งประกอบด้วย เงินสด เงินให้กู้ยืม วัสดุคงเหลือ ที่ดิน อาคาร และอุปกรณ์ต่างๆ ทั้งหมดที่มีอยู่ในความรับผิดชอบขององค์การบริหารส่วนตำบล นะครับ

 ฯลฯ

ประธานฯ - ท่านสมาชิกฯ ครับ ในรายงานผลการดำเนินงานด้านการเงินและการคลัง ทั้ง 2 ชุด
(นายถาวร ยอดกลิ่น) นี้ หากท่านเกิดมีข้อสงสัยอย่างไรในภายหลัง ท่านก็สามารถขอคำอธิบายเพิ่มเติมได้

 ที่ผู้อำนวยการกองคลัง นะครับ

 - ท่านนายกฯ มีอะไรจะชี้แจงเพิ่มเติมไหมครับ ก่อนจะได้ไปพิจารณาเรื่องอื่น

 ขอเชิญครับ

-5-

นายกฯ - เรียนท่านประธานฯ และท่านสมาชิกสภาฯ ที่เคารพทุกท่านครับ

(นายสาโรจน์ บุญเรืองขาว) ตามเอกสารรายงานข้อมูลการับเงินและการจ่ายเงิน ตามงบประมาณรายจ่าย

 ประจำปีงบประมาณ พ.ศ. 2566 ซึ่งทำการปิดบัญชีประจำปี เมื่อวันที่ 23 พฤศจิกายน 2566 พร้อมทั้งเอกสารรายงานงบแสดงฐานะทางการเงิน ณ วันที่ 30 กันยายน 2566 สรุปได้ว่าองค์การบริหารส่วนตำบลปันแตของเรามีเสถียรภาพทางการเงินค่อนข้างมาก มีความมั่นคงทางด้านการเงินการคลังมากกว่าองค์กรปกครองส่วนท้องถิ่นอื่นในบริเวณใกล้เคียงหลายๆ องค์กร นะครับ

 - ณ เวลาปัจจุบันนี้ องค์การบริหารส่วนตำบลของเรามีเงินสะสมเหลืออยู่พอที่จะขออนุมัติใช้จ่ายได้จำนวนมากพอสมควร ซึ่งคาดว่าจะเสนอขออนุมัติใช้จ่ายต่อสภาฯ ในช่วงต้นปี พ.ศ. 2567 สักจำนวนหนึ่งตามความจำเป็น

 - อย่างไรก็ตามทางคณะผู้บริหารฯ และฝ่ายข้าราชการท้องถิ่นของเราเองก็จะพยายามยึดถือวินัยทางการเงินการคลังไว้ เพื่อความมั่นคงทางด้านการคลังขององค์กรของเราต่อไป นะครับ

 ฯลฯ

ประธานฯ - ท่านสมาชิกฯ ได้รับทราบจากเอกสารรายงานเกี่ยวกับการเงินและการคลัง

(นายถาวร ยอดกลิ่น) พร้อมกับแนวทางการบริหารการเงินจากท่านนายกฯ แล้ว ท่านใดมีข้อคิดเห็น

 เป็นประการใดบ้างขอให้ใช้โอกาสนี้แสดงความเห็นได้ตามสมควรนะครับ

 ฯลฯ

**ที่ประชุม** - รับทราบ

 5.3 ญัตติขอความเห็นชอบร่างแผนพัฒนาท้องถิ่น (พ.ศ. 2566 – 2570) เพิ่มเติม

 ครั้งที่ 3/2566

ประธานฯ - เอกสารเพิ่มเติมเกี่ยวกับการให้ความเห็นขอบร่างแผนพัฒนาท้องถิ่น เพิ่มเติมครั้งที่ (นายถาวร ยอดกลิ่น) 3/2566 ทางเจ้าหน้าที่ได้นำมาวางไว้บนโต๊ะเพิ่มอีก 1 แผ่น ทุกคนคงเห็นแล้ว

 นะครับ ขอเชิญท่านนายกฯ เป็นผู้นำเสนอครับ

 - เรียนท่านประธานฯ และท่านสมาชิกฯที่เคารพครับ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับปัจจุบัน ข้อ 22 (2) ระบุว่า สำหรบองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้ ดังนั้น จึงขอเสนอญัตติดังกล่าวเพื่อสภาองค์การบริหารส่วนตำบลพิจารณาให้ความเห็นชอบต่อไปครับ

 - ท่านสมาชิกฯ ครับ เจ้าหน้าที่กองช่างได้ดำเนินการสำรวจข้อมูลต่างๆ ตามที่ได้รับนโยบายจากผู้บริหารท้องถิ่นในการแก้ไขปัญหาความเดือดร้อนและสนองความต้องการของประชาชน ตามอำนาจหน้าที่และภารกิจขององค์กรปกครองส่วนท้องถิ่นในการให้บริการสาธารณะ ซึ่งบางโครงการยังไม่ได้บรรจุไว้ในแผนพัฒนาท้องถิ่น โดยการเสนอเพิ่มเติมแผนพัฒนาท้องถิ่นในครั้งนี้เป็นครั้งที่ 3 สำหรับปีงบประมาณ พ.ศ. 2566 นะครับ โครงการที่จะเพิ่มเติมมีทั้งหมด 6 โครงการ เป็นโครงการก่อสร้างถนน คสล. จำนวน 4 โครงการ โครงการประเภทปรับปรุงถนน จำนวน 1 โครงการ และเป็นโครงการประเภทครุภัณฑ์ยานพาหนะและขนส่งจำนวน 1 โครงการ รายละเอียดตามที่แจ้งไว้ในเอกสารฉบับร่างแผนที่จัดส่งให้ทุกท่านได้ศึกษาล่วงหน้าแล้วนะครับ

 ฯลฯ

-6-

ประธานฯ - ร่างแผนพัฒนาท้องถิ่นเพิ่มเติมฉบับนี้มีรายละเอียดไม่มากท่านสมาชิกฯ คงได้

(นายถาวร ยอดกลิ่น) ศึกษารายละเอียดมาครบถ้วนแล้ว ท่านสมาชิกฯ มีความเห็นอย่างไรขอให้อภิปราย

 ต่อที่ประชุมครับ

สมาชิกฯ - เรียนท่านประธานที่เคารพ กระผมปรีชา ขาวสังข์ สมาชิกฯ หมู่ที่ 11 ไม่ขอ (นายปรีชา ขาวสังข์) อภิปรายให้เสียเวลานะครับ ผมสนับสนุนให้บรรจุโครงการทั้งหมด 6 โครงการ

 ตามที่ท่านนายกฯ เสนอ ไว้ในแผนเพิ่มเติมฉบับใหม่นี้ครับ

ประธานฯ - สมาชิกฯ ท่านอื่นละครับ ท่านใดจะอภิปรายในเรื่องนี้ขอเชิญครับ

(นายถาวร ยอดกลิ่น) - หากไม่มีท่านใดขออภิปรายต่อ ผมก็ขอปิดการอภิปรายและจะขอให้ท่านสมาชิกฯ

 ในที่ประชุมลงมตินะครับ

 - ท่านเลขาฯ ช่วยตรวจนับองค์ประชุมด้วยครับ

 - ครบองค์ประชุมนะครับ ขอให้ท่านนสมาชิกฯ ลงมติครับ

 - ท่านใดให้ความเห็นชอบร่างแผนพัฒนาท้องถิ่นเพิ่มเติมฉบับนี้ โปรดยกมือครับ

 - ท่านใดไม่เห็นชอบ โปรดยกมือครับ

 ฯลฯ

**มติที่ประชุม** - **ให้ความเห็นชอบ ด้วยคะแนนเสียงดังนี้**

 - เห็นชอบ จำนวน 12 เสียง

 - ไม่เห็นชอบ จำนวน - เสียง

 - งดออกเสียง จำนวน 1 เสียง

 - ไม่ออกเสียง จำนวน - เสียง

ประธานฯ - ครับ จะได้แจ้งผู้รับผิดชอบดำเนินการเพื่อท่านนายกฯ ประกาศใช้แผนฯ ฉบับนี้(นายถาวร ยอดกลิ่น) ต่อไปตามระเบียบฯ นะครับ

 5.4 ญัตติขอความเห็นชอบการให้โอน - รับโอน ทรัพย์สิน

ประธานฯ - ท่านสมาชิกฯ ครับ สำหรับญัตติการขอให้สภาฯ พิจารณาให้ความเห็นชอบ

(นายถาวร ยอดกลิ่น) ในการให้โอน – การรับโอนทรัพย์สินที่ได้จากการใช้จ่ายงบประมาณของจังหวัด

 และกลุ่มจังหวัด ตั้งแต่ปีงบประมาณ พ.ศ. 2553 – 2565 ซึ่งอยู่ในความรับผิดชอบของสำนักงานพัฒนาชุมชนจังหวัดพัทลุง จำนวน 1 รายการดังกล่าวนี้ สภาฯ ได้เคยพิจารณาไปครั้งหนึ่งแล้วเมื่อสมัยการประชุมสภาฯ สมัยที่ผ่านมา โดยที่ประชุมได้ให้ความเห็นว่า ให้ตั้งคณะทำงานขึ้นมา 1 คณะ เพื่อทำการตรวจสอบสภาพทรัพย์สินรายการดังกล่าว ก่อนที่จะได้พิจารณาว่าควรจะรับโอนหรือให้ความเห็นชอบหรือไม่ ซึ่งสักครู่ทางกรรมการที่ถูกแต่งตั้งจะได้อธิบายและให้ความเห็นเบื้องต้นต่อที่ประชุมสภาฯ ต่อไป

 - ขอเรียนเชิญท่านนายกฯ เป็นผู้เสนอญัตติต่อที่ประชุมอีกครั้ง ครับ

นายก ฯ - เรียนท่านประธานฯ และท่านสมาชิกฯ ที่เคารพครับ สำหรับระเบียบวาระที่ 5.4 (นายสาโรจน์ บุญเรืองขาว) นี้ เป็นญัตติที่สภาฯได้เคยพิจารณไปครั้งหนึ่งแล้วเมื่อสมัยประชุมสภาฯ สมัยที่แล้ว

 ตามที่ท่านประธานฯ กล่าวเมื่อสักครู่

-

-7-

 - ด้วยสำนักงานพัฒนาชุมชนจังหวัดพัทลุง ได้แจ้งเรื่องการสำรวจทรัพย์สินที่เกิดจากการใช้จ่ายงบประมาณของจังหวัดและกลุ่มจังหวัด ตั้งแต่ปีงบประมาณ พ.ศ. 2553 – 2565 ตามหนังสือสำนักงานพัฒนาชุมชนจังหวัดพัทลุง ที่ พท 0019/ว 746 ลงวันที่ 8 พฤษภาคม 2566 และได้ขอความร่วมมือให้องค์กรปกครองส่วนท้องถิ่นพิจารณารับโอนทรัพย์สินรายการต่างๆ ที่เดิมอยู่ในความรับผิดชอบของสำนักงานพัฒนาชุมชน ให้มาอยู่ในความรับผิดชอบขององค์กรปกครองส่วนท้องถิ่นแทน ซึ่งทรัพย์สินที่ทางสำนักงานพัฒนาชุมชนจังหวัดพัทลุงขอความร่วมมือให้องค์การบริหารส่วนตำบลปันแตรับโอนไว้ในความรับผิดชอบต่อไป จำนวน 1 รายการ คือ อาคาร คัดแยกข้าวมาตรฐานจีไอ กลุ่มวิสาหกิจเขากลาง หมู่ที่ 13 ตำบลปันแต อาคารดังกล่าวตั้งอยู่ในบริเวณที่ทำการวิสาหกิจเขากลาง เป็นอาคารคัดแยกข้าวมาตรฐานจีไอ ขนาด 5 x 7 x 4.5 เมตร ใช้งบประมาณก่อสร้าง จำนวน 299,910 บาท

 - กรณีนี้ สภาองค์การบริหารส่วนตำบลปันแต โดยประธานสภาฯ ได้มีคำสั่งแต่งตั้งคณะกรรมการตรวจสอบทรัพย์สินรายการดังกล่าว ตามคำสั่งที่ 1/2566 ลงวันที่ 5 กันยายน 2566 เพื่อตรวจสอบสภาพอาคารหลังดังกล่าวและรายงานให้สภาฯ รับทราบเพื่อใช้เป็นข้อมูลประกอบการพิจารณาให้ความเห็นชอบหรือไม่เห็นชอบของสภาฯ ในการประชุมสมัยประชุมนี้

 - ท่านประธานฯ และท่านสมาชิกฯ ครับ มีหลายๆ โครงการที่เกิดขึ้นจากการใช้จ่ายงบประมาณของจังหวัดและกลุ่มจังหวัด ซึ่งสภาองค์การบริหารส่วนตำบลปันแตของเราได้พิจารณาและมีมติให้ความเห็นชอบเพื่อรับโอนมาอยู่ในความรับผิดชอบแล้วโดยโครงการเหล่านี้ส่วนมากจะเป็นโครงการก่อสร้างถนน คสล. โครงการเกี่ยวกับการชลประทาน โครงการเหล่านี้เป็นโครงการที่เริ่มต้นเสนอความต้องการใช้งบประมาณไปจาก คณะผู้บริหารขององค์การบริหารส่วนตำบลปันแต และทางองค์การบริหารส่วนตำบลปันแตได้เข้าไปมีส่วนร่วมในการดำเนินโครงการในขั้นตอนต่างๆ แต่สำหรับอาคารคัดแยกข้าวมาตรฐานจีไอ หลังดังกล่าวนี้ เจ้าหน้าที่ขององค์การบริหารส่วนตำบลหรือผู้บริหารฯ รวมถึงท่านสมาชิกฯ ไม่ได้เข้าไปมีส่วนร่วมหรือเสนอความต้องการมาก่อน จึงไม่แน่ใจว่าจะเป็นประโยชน์หรือจะเป็นภาระกับองค์การบริหารส่วนตำบลของเรา ซึ่งหลังจากนี้ทางกรรมการตรวจสอบทรัพย์สินที่ท่านประธานสภาฯ แต่งตั้งไปทำหน้าที่ตามคำสั่งจะได้อธิบายถึงสภาพอาคาร คุณลักษณะและประโยชน์ที่จะได้รับหลังจากรับโอนมาแล้วนะครับ

ประธานฯ - คณะกรรมการฯ ตามคำสั่งที่ 1/2566 เรื่องแต่งตั้งคณะกรรมการตรวจสอบ

(นายถาวร ยอดกลิ่น) ทรัพย์สินมีจำนวน 4 ท่าน ตามรายชื่อดังนี้นะครับ

1. นายปรีชา ขาวสังข์ สมาชิกฯ หมู่ที่ 11 เป็น ประธานกรรมการ
2. ร้อยตรีวิเชียร พงค์ชนะ สมาชิกฯ หมู่ที่ 3 กรรมการ
3. นายวีระศักดิ์ ชูมณีย์ สมาชิกฯ หมู่ที่ 13 กรรมการ
4. นางสาวจุไรวรรณ เพ็งด้วย สมาชิกฯ หมู่ที่ 7 กรรมการ/เลขานุการ

 - โอกาสนี้ ขอเชิญท่านประธานกรรมการตรวจสอบทรัพย์สิน ท่านปรีชา ขาวสังข์ ได้แจ้งให้ท่านสมาชิกฯ ในที่ประชุมได้รับทราบด้วยครับว่าปัจจุบันทรัพย์สินดังกล่าวมีสภาพเป็นอย่างไรบ้าง เชิญครับ

สมาชิกฯ - เรียนท่านประธานฯ ท่านสมาชิกฯ ที่เคารพ กระผมนายปรีชา ขาวสังข์ สมาชิกฯ (นายปรีชา ขาวสังข์) เขตหมู่ที่ 11 ในฐานะประธานกรรมการตรวจสอบทรัพย์สิน ขอเรียนต่อที่ประชุม

 แห่งนี้ว่า คณะกรรมการฯ จำนวน 3 ท่าน วันนั้นประกอบด้วยกระผม , ร้อยตรีวิเชียร, และคุณจุไรวรรณ ได้ร่วมกันเดินทางเข้าไปพบ เข้าไปตรวจสอบ และได้พูดคุยกับผู้บริหารของกลุ่มวิสาหกิจเขากลาง หมู่ที่ 13 ขอนำเรียนเพื่อสมาชิกฯ เพื่อทราบว่าทรัพย์สินดังกล่าว คืออาคารคัดแยกข้าวมาตรฐาน จีไอ ของกลุ่มวิสาหกิจเขากลาง เป็นอาคารขนาด 5 x 7 x 4.5 เมตร ปัจจุบันยังคงมีสภาพที่เรียบร้อย มั่นคงแข็งแรงดี

-8-

และยังคงใช้ทำประโยชน์อยู่ครับ แต่อาคารที่ว่านี้มีการปลูกสร้างยึดติดกับอาคารอื่นๆ ด้วย คือเป็นอาคารที่มีพื้นที่ เป็นส่วนหนึ่งของอาคารหลักๆ ที่กลุ่มวิสาหกิจเขากลางใช้ในการดำเนินกิจกรรมของกลุ่ม โดยเฉพาะกิจกรรมเกี่ยวกับการแปรรูปข้าวสังหยดของกลุ่ม

 - ท่านประธานฯ และท่านสมาชิกฯ ครับ อาคารคัดแยกข้าวมาตรฐานจีไอ หลังดังกล่าวนี้ หาก อบต.ปันแต รับโอนมาดูแลรับผิดชอบเสียเอง เราก็ไม่สามารถใช้ประโยชน์อะไรได้เลยครับ จะเรียกเก็บเป็นค่าเช่าอาคารก็คงไม่ได้ มีแต่ภาระที่จะต้องรับผิดชอบทั้งการซ่อมบำรุงในโอกาสข้างหน้า รวมถึงจะเป็นการยุ่งยากในการเก็บรักษาและตรวจสอบเอกสารต่างๆ ที่เกี่ยวข้องกับงานการพัสดุของ อบต. ครับ

 ฯลฯ

ประธานฯ - ครับ ท่านประธานกรรมการฯ ได้ชี้แจงข้อเท็จจริงถึงสภาพของอาคารและการใช้(นายถาวร ยอดกลิ่น) ประโยชน์จากอาคารดังกล่าวให้ท่านสมาชิกฯ รับทราบเพื่อประกอบการพิจารณาลง

 มติว่าจะเห็นชอบหรือไม่นะครับ ขอเชิญกรรมการอีกท่านหนึ่งครับ เชิญคุณวิเชียร

 พงค์ชนะ ครับ

สมาชิกฯ - เรียนท่านประธานฯ ที่เคารพ เพื่อนสมาชิกสภาฯ ที่เคารพทุกท่านครับ กระผมเป็น(ร.ต.วิเชียร พงค์ชนะ) หนึ่งในคณะกรรมการฯ ที่ได้เข้าไปตรวจดูสภาพอาคารคัดแยกข้าวที่ตั้งอยู่ในบริเวณ

 กลุ่มวิสาหกิจเขากลาง ขอเรียนว่าสภาพอาคารสะอาดเรียบร้อย มั่นคงถาวร แต่อาคารนี้เป็นส่วนหนึ่งในการประกอบกิจการผลิตภัณฑ์ข้าวสังหยดพัทลุงของกลุ่มวิสาหกิจเขากลาง คงไม่สามารถแยกใช้เป็นประโยชน์อย่างอื่นได้ จึงไม่สมควรที่จะรับโอนมาอยู่ในความรับผิดชอบของ อบต.ปันแต เพราะหากรับโอนมา ก็ไม่ได้ประโยชน์อะไร ก็คงมีแต่ภาระรับผิดชอบเท่านั้นครับ และดูเหมือนว่าทางกลุ่มวิสาหกิจเขากลางเองก็ไม่เห็นด้วย ที่จะให้ถ่ายโอนหรือรับโอน ดังที่ท่านประธานกรรมการฯ ได้ชี้แจงไปเมื่อสักครู่นี้ครับ

ประธานฯ - ต่อไปขอเชิญท่านสมาชิกฯ หมู่ที่ 13 ท่านเป็นกรรมการอยู่ด้วย ขอเชิญครับ

(นายถาวร ยอดกลิ่น)

สมาชิกฯ - ท่านประธานฯ ครับ ในวันนั้นผมไม่ได้เข้าร่วมตรวจสอบด้วยนะครับ เนื่องจากไม่ได้(นายวีระศักดิ์ ชูมณีย์) รับการติดต่อประสานวันเวลาก่อนล่วงหน้าครับ

สมาชิกฯ - เรียนท่านประธานฯ และผู้เข้าร่วมประชุมทุกท่านค่ะ ดิฉันนางสาวจุไรวรรณ (นางสาวจุไรวรรณ เพ็งด้วง) เพ็งด้วง สมาชิกฯ หมู่ที่ 7 ในฐานะกรรมการตรวจสอบทรัพย์สินตามคำสั่ง

 ได้ร่วมกับท่านกรรมการอีกสองท่านข้างต้นเข้าไปดูเข้าไปตรวจสอบสภาพของอาคารที่ว่านี้ ก็ปรากฏว่าอาคารมีสภาพคงทนถาวรดี แต่เป็นอาคารที่ใช้เป็นส่วนหนึ่งของการผลิตผลิตภัณฑ์ข้าวสังหยด ซึ่งได้รับความนิยมมากพอสมควร หากโอนความรับผิดชอบหรือมอบหมายให้กลุ่มวิสาหกิจเขากลางเป็นผู้รับผิดชอบดูแลรักษาเองดูจะเหมาะสมกว่า นะค่ะ เพราะอาคารนี้เป็นส่วนควบหนึ่งของกลุ่มอาคารทั้งหมดที่กลุ่มวิสาหกิจเขากลาง ใช้ประกอบกิจการในการผลิตและแปรรูปข้าวสังหยดเป็นผลิตภัณฑ์ต่างๆ ของกลุ่มในปัจจุบัน

 ฯลฯ

ประธานฯ - สมาชิกฯ ท่านอื่นเห็นเป็นอย่างไร ขอเชิญอภิปรายแสดงความเห็นเกี่ยวกับเรื่องนี้(นายถาวร ยอดกลิ่น) ด้วยนะครับ

 - หากไม่มีสมาชิกฯ อภิปรายต่อ ก็ขอเชิญท่านนายกฯ ได้ให้ข้อมูลอะไรเพิ่มเติมเพื่อ

 ใช้ในการพิจารณาครับ

-9-

นายกฯ - เรียนท่านประธานฯและท่านสมาชิกฯ ครับ ตามที่ท่านกรรมการตรวจสอบ

(นายสาโรจน์ บุญเรืองขาว) ทรัพย์สินทั้งสามท่านได้อธิบายถึงสภาพอาคาร ลักษณะการใช้ประโยชน์ และ

 ผลกระทบหากให้รับโอนอาคารดังกล่าวเป็นทรัพย์สินขององค์การบริหารส่วนตำบล ซึ่งจากที่ทราบโครงการในลักษณะนี้หรือทรัพย์สินประเภทนี้ทางหน่วยงานผู้รับผิดชอบอยู่เดิมคือสำนักงานพัฒนาชุมชน จะขอความร่วมมือท้องถิ่นต่างๆ ช่วยรับโอนไปเป็นผู้ดูแลแทนเกือบทั้งสิ้นนะครับ

 ฯลฯ

ประธาน ฯ - มีสมาชิกฯ ท่านใดจะอภิปรายต่อไปไหมครับ ขอเชิญนะครับ

(นายถาวร ยอดกลิ่น) - เมื่อไม่มีผู้ใดอภิปรายต่อ ผมขอปิดการอภิปรายนะครับ ขอตรวจนับองค์ประชุม

 ด้วยครับ

 - สมาชิกฯ ครบองค์ประชุมนะครับ ผมจะขอให้ท่านสมาชิกฯ ลงมติว่าจะรับโอนหรือไม่นะครับ

 - สมาชิกฯ ท่านใดเห็นควรหรือเห็นชอบให้รับโอนทรัพย์สิน จำนวน 1 รายการ ตามที่เสนอ โปรดยกมือครับ

 - สมาชิกฯ ท่านใดไม่เห็นชอบให้รับโอน โปรดยกมือครับ

 - ท่านใดงดออกเสียงครับ

 ฯลฯ

**มติที่ประชุม** **- ไม่เห็นชอบให้รับโอนฯ ด้วยคะแนนเสียง ดังนี้**

 - เห็นชอบ จำนวน - เสียง

 - ไม่เห็นชอบ จำนวน 12 เสียง

 - งดออกเสียง จำนวน 1 เสียง

 - ไม่ออกเสียง จำนวน - เสียง

ประธานฯ - ครับ สรุปว่าท่านสมาชิกฯ พิจารณาแล้วมีมติไม่เห็นชอบให้รับโอนทรัพย์สิน จำนวน 1 รายการดังกล่าว และจะแจ้งมติให้ผู้รับผิดชอบทราบและดำเนินการต่อไป นะครับ

  **5.5 รายงานการติดตามและประเมินผลแผนพัฒนาท้องถิ่น ประจำปีงบประมาณ**

  **พ.ศ. 2566**

ประธานฯ - ระเบียบวาระที่ 5.5 นี้ เป็นการรับทราบรายงานผลการติดตามและประเมินผล(นายถาวร ยอดกลิ่น) แผนพัฒนาท้องถิ่น ซึ่งตามระเบียบกระทรวงมหาดไทยว่าด้วยการจัดทำแผนพัฒนา

 ขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึงปัจจุบัน ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ดังนี้ (3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

 - ท่านสมาชิกฯ ครับ ในรายงานหน้าแรกของเอกสารจะเห็นว่ามีการระบุถึงวิสัยทัศน์ พันธกิจ และยุทธศาสตร์การพัฒนา

-10-

 - ยุทธศาสตร์การพัฒนา ประกอบด้วย 6 ยุทธศาสตร์นะครับ ในรายงานหน้าที่ 2 เป็นการสรุปผลการดำเนินงานประจำปีงบประมาณ พ.ศ. 2566 โดยสรุปเป็นรายยุทธศาสตร์

 - เป็นรายละเอียดค่อนข้างมาก ท่านสมาชิกฯ ได้ดูรายละเอียดครบถ้วนทุกรายการไหมครับ

 - ท่านใดมีข้อสงสัย หรือข้อทักท้วงใดๆ ขอเชิญอภิปรายนะครับ

 ฯลฯ

เลขานุการสภาฯ - เรียนท่านประธานฯ และท่านสมาชิกฯ รวมทั้งผู้เกี่ยวข้องทุกท่านครับ รายงานผล(นายเอกชัย รักปาน) การติดตามและประเมินผลแผนพัฒนาท้องถิ่นฉบับนี้ ทางเจ้าหน้าที่ผู้รับผิดชอบได้ตรวจสอบความถูกต้องมาตามขั้นตอนแล้วนะครับ หากยังคงมีข้อมูลใดที่ท่านคิดว่าหรือสงสัยว่าไม่ถูกต้อง ก็สามารถที่จะสอบถามกับเจ้าหน้าที่ผู้รับผิดชอบในภายหลังได้นะครับ

 ฯลฯ

ประธานฯ - ท่านสมาชิกฯ เก็บรักษาเอกสารไว้นะครับ หากเอ๊ะใจหรือติดใจสงสัยข้อมูลหรือรายละเอียดขึ้นในภายหลังก็จะได้สอบถามหรือทบทวนข้อมูลดูกับเจ้าหน้าที่ผู้รับผิดชอบ นะครับ

 ฯลฯ

**ที่ประชุม** **- รับทราบ**

 5.6 รายงานผลการปฏิบัติงานตามนโยบายของนายกองค์การบริหารส่วนตำบลปันแต ที่ได้แถลงไว้ต่อสภาฯ ประจำปีงบประมาณ พ.ศ. 2566

ประธานฯ - สำหรับรายงานผลการปฏิบัติงานตามนโยบายของท่านนายกฯ ประจำปี

(นายถาวร ยอดกลิ่น) งบประมาณ พ.ศ. 2566 ขอเชิญท่านนายกฯ ได้นำเสนอเป็นเบื้องต้น นะครับ

นายกฯ - เรียนท่านประธานฯ และท่านสมาชิกฯ ที่เคารพ ตามที่กระผม ในฐานะนายกฯ ได้(นายสาโรจน์ บุญเรืองขาว) แถลงนโยบายไว้ต่อที่ประชุมสภาองค์การบริหารส่วนตำบลปันแต เมื่อการประชุม

 สภาฯ สมัยสามัญ สมัยแรก ประจำปี พ.ศ. 2565 ดังที่ทราบโดยทั่วกันแล้วนั้น

 - อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงฉบับปัจจุบัน มาตรา 58/5 วรรคห้า กำหนดให้นายกองค์การบริหารส่วนตำบลจัดทำรายงานผลการปฏิบัติงานตามนโยบายที่ได้แถลงไว้ต่อสภาฯ เป็นประจำทุกปี โดยให้รายงานผลการปฏิบัติตามนโยบายให้ประชาชนทราบโดยปิดประกาศไว้ในที่เปิดเผยด้วย นั้น

 - ในการนี้ เพื่อให้การบริหารงานเป็นไปด้วยความเรียบร้อย ถูกต้องตามพระราชบัญญัติดังกล่าว จึงขอรายงานผลการปฏิบัติงานตามที่แถลงไว้ต่อสภาองค์การบริหารส่วนตำบล อันเป็นผลการปฏิบัติงานประจำปีงบประมาณ พ.ศ. 2566 ดังเอกสารชุดที่นำเสนอต่อที่ประชุมสภาฯ ในวันนี้ครับ

 - ทั้งนี้ ได้มอบหมายให้เจ้าหน้าที่เก็บรวบรวมผลการปฏิบัติงานตามนโยบายที่แถลงไว้ต่อสภาฯ ประจำปีงบประมาณ พ.ศ. 2566 เสร็จเรียบร้อยแล้ว โดยจำแนกตามนโยบายด้านต่างๆ ที่กำหนดไว้ ซึ่งมีโครงการ/กิจกรรม ที่ดำเนินการเสร็จแล้ว จำนวน 41 โครงการ รวมเป็นเงิน 40,430,958 บาท รายละเอียด มีดังนี้ครับ

-11-

 **ด้านการบริหารจัดการองค์กร** ดำเนินการไปแล้ว จำนวน 3 โครงการ ใช้งบประมาณรวม 584,590 บาท ประกอบด้วย 1. โครงการอบรมสร้างเสริมคุณธรรมจริยธรรมในการทำงาน ประจำปี 2566 งบประมาณ 14,160 บาท

 2. กิจกรรมประชาสัมพันธ์การจัดเก็บรายได้ ประจำปี 2566 ใช้งบประมาณ 4,830 บาท

 3. โครงการจัดซื้อที่ดิน 1 แปลง เนื้อที่ 1 ไร่ 2 งาน 46 ตารางวา ใช้งบประมาณ584,590 บาท

 **ด้านการศึกษาและการกีฬา** ดำเนินการไปแล้ว จำนวน 5 โครงการ ใช้งบประมาณ 3,823,650 บาท ประกอบด้วย

1. โครงการสนับสนุนค่าใช้จ่ายการบริหารสถานศึกษา สำหรับศูนย์พัฒนาเด็กเล็ก

บ้านสำนักกอและศูนย์พัฒนาเด็กเล็กบ้านควนปันแต จำนวน 1 โครงการ ใช้งบประมาณ 688,107 บาท

1. โครงการจัดซื้ออาหารเสริมนมให้แก่ศูนย์พัฒนาเด็กเล็กและโรงเรียนต่างๆ ในพื้นที่

จำนวน 1 โครงการ ใช้งบประมาณ 832,825 บาท

1. โครงการอุดหนุนค่าอาหารกลางวันสำหรับนักเรียนโรงเรียนในพื้นที่ 1 โครงการ

งบประมาณ 1,906,319 บาท

1. โครงการจัดการแข่งขันกีฬา - กรีฑา “ทองปันแตเกมส์” 1 โครงการ

 ใช้งบประมาณ 392,860 บาท

 ฯลฯ

นายกฯ ท่านประธานฯ และท่านสมาชิกฯ ครับ ขณะนี้ยังคงมีโครงการที่อยู่ระหว่างกำลัง(นายสาโรจน์ บุญเรืองขาว) ดำเนินการ จำนวน 9 โครงการ โดยใช้ขจ่ายจากเงินทุนสำรองเงินสะสม

 เป็นเงินรวม 2,500,000 บาท ดังนี้ครับ

 1. โครงการก่อสร้างถนน คสล. สายบ่อไทร - ปันแต ขนาดกว้าง 5 เมตร ยาว 135 เมตร ใช้งบประมาณ 490,000 บาท

 2. โครงการก่อสร้างถนน คสล. สายบ้านนางกลีบ - บ้านนายยุคล หมู่ที่ 5 ขนาดกว้าง 4 เมตร ยาว 185 เมตร งบประมาณ 498,900 บาท

 ฯลฯ

ประธานฯ - ครับ ท่านนายกฯ ได้จัดทำรายงานเป็นเอกสาร จำนวน 1 ชุด พร้อมทั้งได้รายงาน(นายถาวร ยอดกลิ่น) ด้วยวาจาต่อที่ประชุมไปแล้วเมื่อสักครู่นี้ มีท่านสมาชิกฯ ประสงค์จะแสดงความเห็น

 หรือมีข้อคิดเห็นเป็นอย่างไรบ้างต่อรายงานผลการปฏิบัติตามนโยบายดังกล่าวนี้ครับ

 - เชิญท่านสมาชิกฯ ครับ มีเวลามากพอที่จะอภิปรายกันสำหรับระเบียบวาระนี้

นะครับ

 - หากไม่มีท่านใดประสงค์จะอภิปรายในประเด็นใดๆ ผมก็ขอปิดการอภิปรายนะครับ

 - ไม่มีการลงมตินะครับ ถือว่าที่ประชุมรับทราบแล้วนะครับ

 ฯลฯ

-12-

**ที่ประชุม** **- รับทราบ**

**ระเบียบวาระที่ 6** **เรื่องอื่นๆ**

ประธานฯ - ก่อนที่จะนำที่ประชุมปรึกษาหารือและทบทวนเรื่องการจัดกิจกรรมต่างๆ ของ (นายถาวร ยอดกลิ่น) อบต. ทั้งเรื่องกิจกรรมส่งท้ายปีเก่า - ต้อนรับปีใหม่ การจัดงานวันเด็กแห่งชาติ

 รวมทั้งการแข่งขันกีฬาประจำปี ผมจะเปิดโอกาสให้ท่านสมาชิกฯ และท่านผู้เข้าร่วมประชุมได้พูดคุย หารือ หรือเสนอแนะเรื่องทั่ว ๆ ไปเสียก่อนนะครับ เชิญครับ

สมาชิกฯ - เรียนท่านประธานฯ ท่านสมาชิกฯ และท่านนายกฯ พร้อมคณะผู้บริหาร ครับ (นายปรีชา ขาวสังข์) ตามที่ผมได้เคยนำเรื่องที่หลายๆ ท่านมีแนวคิดที่จะก่อสร้างสิ่งประดิษฐานใช้เป็นที่

 สักการะสิ่งศักดิ์สิทธิ์ประจำตำบลที่พี่น้องภายในพื้นที่บูชานับถือมาตั้งแต่ต้น คือ ทวดทองปันแต โดยขอใช้พื้นที่ที่อยู่ในการครอบครองของวัดควนปันตาราม ซึ่งท่านเจ้าอาวาสวัดควนปันตารามทราบเรื่องแล้ว ท่านบอกไม่ขัดข้องครับพี่น้องประชาชนในพื้นที่หลายๆ คนที่ทราบเรื่องนี้ก็เห็นด้วยเป็นอย่างมากครับ เมื่อเร็วๆ นี้ ผมได้มีโอกาสขอคำปรึกษาจากพระมหาเชยศักดิ์ เจ้าอาวาสวัดสุนทราวาส รองเจ้าคณะจังหวัด ท่านก็เห็นด้วยเป็นอย่างยิ่ง และท่านบอกว่าการทำเรื่องขอใช้พื้นที่ดังกล่าว ไม่ยากครับให้รีบดำเนินการได้เลยครับ ฯลฯ

นายกฯ - กรณีที่มีท่านผู้อาวุโสในพื้นที่หลายๆ ท่านมีความตั้งใจที่จะดำเนินการให้มีสถานที่(นายสาโรจน์ บุญเรืองขาว) เป็นที่ประดิษฐานรูปปั้นสิ่งศักดิ์สิทธิ์ที่พี่น้องนับถือกันในนามทวดทองปันแตมาตั้งแต่

 ต้นเท่าที่จำความกันได้ อันนี้ก็เป็นสิ่งที่ดี และจะได้เร่งดำเนินการตามขั้นตอนต่อไป คงไม่ต้องใช้งบประมาณของ อบต. เรามีวิธีการที่จะดำเนินการได้หลายๆ รูปแบบ เท่าที่ทราบมาก็มีผู้ที่จะให้การสนับสนุนมากพอที่จะดำเนินการได้ แต่ทั้งนี้จะต้องมีการวางผัง ออกแบบสิ่งปลูกสร้าง สิ่งประดิษฐานให้ดูดี น่าศรัทธาแก่ผู้พบเห็นหรือนักท่องเที่ยวในโอกาสต่อไป สำหรับเรื่องการขอใช้พื้นที่ซึ่งเป็นที่ดินของวัดควนปันตาราม นั้น จะได้มอบหมายนิติกรและท่านรองปลัดฯ ช่วยดำเนินการโดยเร็วต่อไปครับ

 - ท่านนายกองค์การบริหารส่วนจังหวัดพัทลุง ท่านวิสุทธิ์ ธรรมเพชร แจ้งเรื่องการประสานงบประมาณ ในลักษณะงบกลางเพื่อแก้ไขปัญหาเร่งด่วน สำหรับพื้นที่ที่ประสบอุทกภัย โดยผมได้มอบหมายกองช่างเข้าไปสำรวจพื้นที่เพื่อก่อสร้างถนนและวางท่อระบายน้ำถนนสายบ้านโพธิ์ - บ้านลาว หมู่ที่ 7 และหมู่ที่ 13 ซึ่งมีสภาพพื้นที่ที่เข้าหลักเกณฑ์ดังกล่าว

 ฯลฯ

สมาชิกฯ - เรียนท่านประธานฯ ไปยังคณะผู้บริหารฯ ครับ ระบบประปาหมู่บ้าน หมู่ที่ 6

(นายอรัญ ชูปาน) ที่เป็นอยู่ในเวลานี้คือในช่วงเวลากลางวันน้ำไหลไม่แรงไม่เป็นปกติ แต่ช่วงเวลา

 กลางคืนน้ำไหลแรงเป็นปกติดี จึงขอแจ้งเพื่อทราบและมอบหมายเจ้าหน้าที่ประปา

 เข้าไปตรวจสอบด้วยครับ

ประธานฯ - สมาชิกฯ มีเรื่องอื่นนอกจากเรื่องของการจัดงาน การจัดกิจกรรมที่ผมเกริ่นเมื่อ(นายถาวร ยอดกลิ่น) ตอนต้นไหมครับ หากไม่มีผมจะขอนำเข้าเรื่องการจัดกิจกรรมส่งท้ายปีเก่า – ต้อนรับ

 ปีใหม่ โดยมอบหมายให้ท่านผู้อำนวยการกองการศึกษา ฯ เป็นผู้นำหรือนำปรึกษา

 เรื่องดังกล่าวต่อที่ประชุมนะครับ เชิญครับ

-13-

ผอ.กองการศึกษาฯ - เรียนท่านประธานฯ และท่านสมาชิกฯ ที่เคารพครับ นอกจากเรื่องของการจัด (นายเนติพันธ์ แจ้งจุล) กิจกรรมส่งท้ายปีเก่า - ต้อนรับปีใหม่แล้ว ผมจะขอถือโอกาสนี้พูดคุยปรึกษาเรื่อง

 ของการจัดงานวันเด็กแห่งชาติ และกิจกรรมเกี่ยวกับการกีฬาประจำปีงบประมาณ

 ใหม่นี้ด้วยนะครับ

 ฯลฯ

ประธานฯ - การประชุมในวันนี้ใช้เวลามามากพอสมควร กระผมดำเนินการประชุมมาครบทุก(นายถาวร ยอดกลิ่น) ระเบียบวาระที่กำหนดในสมัยการประชุมสภาฯ สมัยนี้แล้วนะครับ ผมขอเลิกประชุม

 และขอปิดสมัยการประชุม ณ บัดนี้ครับ

 ปิดประชุมเวลา 16.20 น.



ลงชื่อ บันทึกการประชุม

 (นายเอกชัย รักปาน)

 เลขานุการสภา อบต.ปันแต